Manel Ollé i Rodríguez

Manel Ollé i Rodríguez, nado en Barcelona o 11 de outubro do 1962, é un escritor e profesor universitario catalán. 

 Traxectoria 
Manel Ollé naceu en Barcelona no 1962. Licenciouse en Filoloxía Catalá na Universidade de Barcelona (1986), e doutorouse en Historia pola Universidade Pompeu Fabra (1999), cunha tese sobre a política da China sobre Filipinas no século XVI.

Na actualidade, é profesor titular de historia e cultura da China moderna e contemporánea na Universidade Pompeu Fabra, así como coordinador do mestrado en Estudos Chineses e codirector do curso de posgrao en Cinema Asiático (Universidade Pompeu Fabra-Casa Asia). Publicou libros de poesía, antoloxías, e ensaios. É tradutor ao catalán de Balzac, Gao Xingjian e Li Qingzhao.

 Obra 
As súas investigacións céntranse na política marítima chinesa nos séculos XVI e XVII, as percepcións europeas sobre a China e a diáspora chinesa no sueste asiático. Publicou máis de noventa artigos científicos e cincuenta e cinco capítulos de libros, así como manuais, libros de ensaio e traducións.

 Publicacións 
 Poesía 
 De bandera liberiana (1993), premio Guerau de Liost de poesía.
 Mirall negre (2001), premio Ciutat de Palma-Joan Alcover de Poesía en Catalán.
 Bratislava o Bucarest (2012), premio Grabiel Ferrater de Poesía.
 Un grapat de pedres d'aigua (2021), premio Jocs Florals de Barcelona.

 Ensaio 
 La invención de China (Harrasowitz Verlag, 2001).
 La empresa de China: de la armada invencible al galón de Manila (Acantilado, 2002).
 Made in China: el despertar social, político y cultural de la China contemporánea (Destino, 2005).
 La Xina que arriba: perspectives del segle XXI (Eumo, 2009)
 Comunicación y poder en Asia oriental (Universidade Oberta de Cataluña, 2017).
 Islas de plata, imperios de seda: Juncos y galeones en los Mares del Sur (Acantilado, 2022).

 Notas 

Categoría:Nados en 1962
Categoría:Escritores en lingua catalá
Categoría:Escritores en lingua castelá